recursal/SuperWikiNEXT-32B huggingface dataset:
**Շոգեջեռուցում**, կենտրոնական ջեռուցման տեսակ, որի ջերմակիրը կենտրոնացված ջերմամատակարարման ցանցից կամ շոգեկաթսայից (ջեռուցվող շենքում կամ դրա մոտ տեղադրված) ջեռուցման համակարգ տրվող ջրային գոլորշին է։ Ըստ գոլորշու ճնշման սկզբնական արժեքի, շոգեջեռուցումման համակարգերը լինում են՝ վակում-գոլորշային (100 կն/մ2-ով փոքր ճնշմամբ), ցածր ճնշման (100—170 կն/մ2), բարձր ճնշման (170—600 կն/մ2)։ Առավել տարածված են ցածր ճնշման համակարգերը։ Շոգեջեռուցման համակարգերում օգտագործվում է ջեռուցիչ սարքերում գոլորշու կոնդենսացման ժամանակ անջատվող շոգեգոյացման ջերմությունը, առաջացած կոնդենսատը (ջուրը) կոնդենսատամուղով վերադառնում է կենտրոնացված ջերմամատակարարման ցանց կամ շոգեկաթսա։ Ըստ ջեռուցիչ սարքերի նկատմամբ շոգեմուղի ունեցած դիրքի և դրանց միացման՝ շոգեջեռուցուման համակարգերը լինում են վերին ու ներքին մատակարարումով և երկխողովակ ու միախոդովակ (ինչպես և ջրային ջեռուցման համակարգերը)։ Կոնդենսատի (այդ թվում շոգեմուղի սառելու հետևանքով առաջացած) ։ Ցածր ճնշման շոգեջեռուցման համակարգ՝ վերին մատակարար ու մով և դեպի կաթսա կոնդենսատի ինքնահոս վերադարձով (երկխողովակ ) շոգեկաթսա, շոգեմուղ, ջեռուցիչ սարքեր, կոնդենսատամուղ, օդախցիկ, կարգավորիչ ծորակներ ինքնահոս շարժումն ապահովելու, համակարգը դատարկելու և դրանից օդը հեռացնելու համար բոլոր խողովակատարերը տեղադրվում են անհրաժեշտ թեքությամբ։ Շահագործման բարդության, սանիտարահիգիենիկ ոչ բավարար պայմանների և աշխատանքը աղմուկով ուղեկցվելու հետևանքով շոգեջեռուցում կիրառվում է արդյունաբերական շենքերում (որտեղ տեխնոլոգիական կարիքների համար գոլորշի է տրվում), ինչպես նաև աշխատած գոլորշի (շոգեմեքենաներից, տուրբիններից և այլ սարքավորումներից անջատված) օգտագործելիս։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 537)։*  |
**Վարք հավերժության քանդակ**, գտնվում է Երևանի կենտրոնում՝ Օղակաձև զբոսայգում, Մոսկովյան ու Տերյան փողոցների խաչմերուկին հարակից տարածքում, տեղադրվել է 2012 թվականի ապրիլի 23-ին։

Հեղինակ
-------

* Քանդակագործ՝ Դավիթ Երևանցի
* Ճարտարապետ` Ռուբեն Հասրաթյան

Տվյալներ
--------

Քանդակը կառուցված է բրոնզից, բարձրությունը 3 մետր է։

Քանդակը խորհրդանշում է Մատենադարանի ամենամեծ ձեռագիրը` «Մշո ճառընտիրը» փրկելու պատմությունը։ Քանդակը պատկերում է այն երկու կանանց, ովքեր հայերեն ամենամեծ մագաղաթյա գիրքը՝ «Մշո ճառընտիրը», երկու մասի են բաժանել և փրկել թուրքական յաթաղանից։ «Մշո ճառընտիրն» ունի 660 էջ, ընդհանուր կշռում է 28 կիլոգրամ, և պատրաստված է հորթի կաշվից։

Մագաղաթը գրվել է 1200-1202 թթ.՝ Երզնկայի Ավագ վանքում, Բաբերդի տանուտեր Աստվածատուրի պատվերով։ Մատյանն այժմ գտնվում է Երևանի Մաշտոցի անվան հին ձեռագրերի ինստիտուտ Մատենադարանում։

Արձանը Դավիթ Երևանցու նվերն է Հայաստանին՝ Հայ գրատպության 500-ամյակի և Երևանը գրքի համաշխարհային մայրաքաղաք հռչակվելու առիթով։ Քանդակը ձուլվել է Պրահայում` մոսկվաբնակ գործարար Արթուր Ջանիբեկյանի հովանավորությամբ։

Պատմություն
-----------

«Վարք հավերժության» քանդակի հանդիսավոր բացումը տեղի է ունեցել 2012 թվականի ապրիլի 23-ին՝ Օղակաձև զբոսայգում, Մոսկովյան-Տերյան փողոցների խաչմերուկին հարակից տարածքում։

Հանդիսավոր բացմանը ներկա էին ՀՀ նախագահ Սերժ Սարգսյանը, Երևանի քաղաքապետ Տարոն Մարգարյանը, ՀՀ մշակույթի նախարար Հասմիկ Պողոսյանը, բարձրաստիճան այլ այրեր։

Պատկերասրահ
-----------

* 
* 
* 
* 
* 
*

Ծանոթագրություններ
------------------

1. ↑  Հայաստանցիներին «Մշո ճառընտիր» մագաղաթյա մատյանի մասին այսուհետ կհիշեցնի նաև «Վարք հավերժության» քանդակը(չաշխատող հղում)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Վարք հավերժության (քանդակ, Երևան)** կատեգորիայում։ |
**Մագնիսակառուցվածքային վերլուծություն**, մետաղից կամ մետաղական համաձուլվածքից պատրաստված կիսաֆաբրիկատների և շինվածքների կառուցվածքի հետազոտման ու հսկման եղանակների համախումբ։ Հիմնված է ֆեռոմագնիսական նյութի մագնիսական բնութագրերի և կառուցվածքի միջև եղած կապի օգտագործման վրա։ Գլխավորապես կիրառվում է ջերմամշակումից հետո պողպատի և թուջի մեխանիկական հատկություններն ու կառուցվածքը որոշելու համար։ Լայն գործածություն ունեն ինդուկցիոն դիֆերենցիալ սխեմայով աշխատող սարքերը, որոնց օգնությամբ փորձարկվող պողպատե դետալի մագնիսական հատկությունները համեմատվում են իբրև էտալոն ընդունված նորմալ կառուցվածքով դետալի մագնիսական հատկությունների հետ։ Այդ սարքերի անսխալ աշխատանքի անհրաժեշտ պայմանը փորձարկվող նմուշների ձևի ու չափերի անփոփոխ լինելն է, մի բան, որ պարտադիր չէ կոերցիտիվ ուժի համեմատական չափման սկզբունքով աշխատող սարքերի համար։ Մետաղի տեքստուրայի հետազոտությունը հիմնված է մագնիսական հատկությունների անիզոտրոպության ն տեքստուրայի կապի վրա։ Մագնիսական անիզոտրոպությունը կարող է չափվել սովորական բալիստիկ մեթոդով կամ, այսպես կոչված, մագնիսական ուժաչափի մեթոդով, որը հիմնականում կիրառվում է գլոցվածքի տեքստուրայի հետազոտման համար։ Կարծր համաձուլվածքներում տեղի ունեցող ֆազային փոխակերպումների հետ կապված պրոցեսներն ուսումնասիրելիս օգտվում են նմուշի հագեցման մագնիսացվածության չափման մեթոդից։ Եթե նախապես հայտնի է յուրաքանչյուր ֆազի հագեցման մագնիսացվածությունը, կարելի է որոշել նաև ֆազերի քանակական հարաբերակցությունը։ Մագնիսակառուցվածքային վերլուծությունը կիրառվում է նաև գունավոր մետաղների համաձուլվածքներում ֆեռոմագնիսական մասնիկների առկայության ստուգման, ապարներում ֆեռոմագնիսական բաղադրիչների հայտնաբերման, պարամագնիսական և դիամագնիսական միացությունների քիմիական բաղադրության հետազոտման համար։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 119)։*  |
**Մագնիսական փոթորիկներ**, Երկրի մագնիսականության տարրերի սահուն ընթացքը կտրուկ խախտող Երկրի մագնիսական դաշտի ուժեղ խոտորումներ։ Մագնիսական փոթորիկներ տևում են մի քանի ժամիցից մինչև մի քանի օր և դիտվում են ամբողջ Երկրի վրա միաժամանակ։ Որպես կանոն Մագնիսական փոթորիկներ բաղկացած են նախնական, սկզբնական, գըլխավոր և վերականգնման փուլերից։ Նախնական փուլում դիտվում են Երկրի մագնիսական դաշտի աննշան փոփոխություններ (հիմնականում բարձր լայնություններում), ինչպես նաև բնորոշ, դաշտի փոքր պարբերությամբ տատանումների գրգռումներ։ Սկզբնական փուլը բնութագրվում է դաշտի առանձին բաղադրիչների հանկարծակի վափոխմամբ ամբողջ Երկրի վրա, իսկ գլխավորը՝ դաշտի մեծ տատանումներով և հորիզոնական բաղադրիչի խիստ նվազմամբ։ Մագնիսական փոթորիկների վերականգնման փուլում դաշտը վերադառնում է իր նորմալ արժեքին։
Մագնիսական փոթորիկներ առաջանում են Արեգակի ակտիվ տիրույթներից դուրս եկող պլազմայի հոսքերով, որոնք համադրվում են արևապսակի պլազմայի հաստատուն, շառավղային արտահոսքին՝ արեգակնային քամուն։ Այդ պատճառով Մագնիսական փոթորիկները համարյա համընկնում են արեգակնային ակտիվության 11-ամյա պարբերության մաքսիմումների հետ։
Մագնիսական փոթորիկները երկրաֆիզիկական ավելի ընդհանուր երևույթի՝ մագնիսոլորտային փոթորկի հիմնական դրսևորումներից են։ Մագնիսոլորտային փոթորիկը ուղեկցվում է Երկրի վերին մթնոլորտում բևեռափայլի, իոնոլորտի գրգռումների, ռենտգենյան և ցածր հաճախականության ճառագայթումների առաջացումով։ Մագնիսական փոթորիկների ժամանակ էապես փոփոխվում են ռադիոալիքներն անդրադարձնող և կլանող իոնոլորտի շերտերի պարամետրերը (տեղաբաշխման բարձրություն, էլեկտրոնների խտություն և այլն), որի հետևանքով առաջանում են կարճալիք ռադիոկապի զգալի խանգարումներ։ Մագնիսական խոտորումների ժամանակ տեղի է ունենում նաև վերին մթնոլորտի տաքացում և ջերմության փոխանցում ներքնոլորտին։ Այս երևույթը նպաստում է ներքնոլորտում շրջապտտական շարժումների զարգացմանն ու ցիկլոնների առաջացմանը։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 118)։*  |
ԱՄՆ Այովա նահանգի Մագնիսական դաշտի ինդուկցիայի քարտեզ
**Մագնիսահետախուզություն**, հետախուզության երկրաֆիգիկական մեթոդ, հիմնված է ապարների մագնիսական հատկությունների տարբերության վրա։ Կիրառվում է երկրաբանական հետազոտությունների բոլոր փուլերում և ընդգրկում է՝ Երկրի մագնիսական դաշտի կամ նրա տարրերի լարվածության չափումները, մագնիսական քարտեզների կազմումը, չափումների արդյունքների երկրաբանական մեկնաբանումը ըստ ապարների մագնիսական բնութագրումների։ Մագնիսահետախուզությունը ուսումնասիրում է երկրաբանական մարմինների ստեղծած մագնիսական անոմալիաները, որոնք մագնիսացված են Երկրի ժամանակակից և հին մագնիսական դաշտերով։ Ապարների մագնիսացումը որոշվում է նրանց մեջ ֆեռոմագնիսական միներալների (մագնետիտ, պիրրոտին) առկայությամբ։ Առանձնապես ինտենսիվ մագնիսական անոմալիաներ են ստեղծում հիմքային և գերհիմքային հրային ապարները, մագնետիտային երկաթային հանքաքարերը։ Մագնիսահետախուզության դեպքում չափումները կատարվում են Երկրի մակերևույթին, ինքնաթիռներից կամ ուղղաթիռներից (աերոմագնիսական հանույթ), շարժվող նավերից (հիդրոմագնիսական հանույթ կամ ծովային Մագնիսահետախուզություն), հանքափորվածքներում (ստորգետնյա Մագնիսահետախուզություն), հորատանցքերում (հորատանցքային Մագնիսահետախուզություն)։ Չափումների համար օգտագործվում են տարբեր տիպի մագնիսամետրեր։ Երկրի մակերևույթին հանույթը, որպես կանոն, կատարվում է ուղղագիծ պրոֆիլներով, ընդ որում պրոֆիլների և դիտման կետերի միջև եղած հեռավորությունների հարաբերությունը կազմում է 10։ 1-ից մինչև 1։ 1։ Աերոմագնիսական և հիդրոմագնիսական հանույթի ընթացքում չափումները կատարվում են անընդհատ կամ դիսկրետ ուղղագիծ, իսկ երբեմն՝ կորագիծ (լեռնային վայրերում), պրոֆիլների ցանցի երկարությամբ շարժվելիս։ Մագնիսահետախուզությունը ինքնուրույն, ինչպես նաև երկրաֆիզիկական և երկրաբանական մեթոդների հետ, կիրառվում է երկրակեղևի ռեգիոնալ խորքային կառուցվածքի ուսումնասիրման, այդ թվում՝ պլատֆորմների հիմքի տեղադրման խորության որոշման (նավթ և գազ որոնելու դեպքում), երկաթի հանքաքարի մագնիսական տարատեսակների, ինչպես նաև հիմքային և գերհիմքային ապարների հետ կապված մետաղային ու ոչ մետաղային հանքավայրերի, աքցեսոր մագնիսական միներալներ պարունակող գունավոր, հազվագյուտ, ազնիվ մետաղների որոնման և երկրաբանական քարտեզագրման համար։ Երկաթի հանքաքարի հետախուզության դեպքում Մագնիսահետախուզությունը հանքափորվածքներում և հորատանցքերում ապարների մագնիսական ընկալունակության չափումների զուգակցմամբ հնարավորություն է ընձեռում ճըշտել երկաթահանքային մարմինների դիրքը և գնահատել մագնիսական երկաթի տոկոսային պարունակությունը հանքաքարում։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 119)։*  |
**Ուսուբ Բեկ Թեմուրյան փողոց**, փողոց Երևանի Քանաքեռ-Զեյթուն վարչական շրջանում։

Տվյալներ
--------

Գտնվում է Մինաս Ավետիսյան և Լեփսիուսի 1-ին փողոցների միջև։ Սկսվում է Կարապետ Ուլնեցու փողոցից, ձգվում հյուսիսարևելյան ուղղությամբ և ավարտվում Լեփսիուսի փողոցի հետ հատումով։

Խորհրդային տարիներին կոչվել է Գաստելլոյի 5-րդ փողոց, Հայաստանի անկախացումից հետո վերանվանվել է Լեփսիուսի 2-րդ փողոց։ 2020 թվականի սեպտեմբերի 8-ին Երևանի ավագանու նիստում որոշվեց փողոցը վերանվանել ազգությամբ եզդի քաղաքական, հասարակական, ռազմական, ազգային ազատագրական գործիչ, Հայաստանի Հանրապետության Խորհրդարանի 1-ին և 2-րդ գումարումների պատգամավոր, 1918 թվականի Մայիսյան հաղթական հերոսամարտերի մասնակից Ուսուբ Բեկ Թեմուրյանի անունով։

Տես նաև
-------

* Երևանի փողոցների ցանկ
* Երևանի վարչական բաժանում

Ծանոթագրություններ
------------------

1. ↑  Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
2. ↑  «ԱՆՎԱՆԱՓՈԽՈՒՄՆԵՐ Երևան քաղաքի փողոցների, պողոտաների, նրբանցքների, փակուղիների, անցուղիների, հրապարակների, զբոսայգիների, թաղամասերի (սկսած1990 թվականից)»
3. ↑  «ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ԵՐԵՎԱՆ ՔԱՂԱՔԻ ԱՎԱԳԱՆԻ, ՈՐՈՇՈՒՄ ԵՐԵՎԱՆ ՔԱՂԱՔԻ ԼԵՓՍԻՈՒՍԻ 2-ՐԴ ՓՈՂՈՑՆ ՈՒՍՈՒԲ ԲԵԿ ԹԵՄՈՒՐՅԱՆ ՓՈՂՈՑ ԱՆՎԱՆԱՓՈԽԵԼՈՒ ՄԱՍԻՆ»
ՀՊՃՀ-ի **Քոմփյութերային համակարգերի և ինֆորմատիկայի ֆակուլտետը** կազմավորվել է 1979 թ.-ին որպես հաշվողական տեխնիկայի ֆակուլտետ՝ տեխնիկական կիբեռնետիկայի և ռադիոտեխնիկայի ֆակուլտետների բազայի վրա։ Ֆակուլտետն ունի 5 ամբիոն՝ հաշվողական տեխնիկայի, էլեկտրոնային հաշվողական միջոցների ավտոմատացված նախագծման, ալգորիթմական լեզուների և ծրագրավորման, տեղեկատվության անվտանգության և ծրագրային ապահովման, ավտոմատացված կառավարման համակարգերի, որտեղ դասավանդում են 6 պրոֆեսոր, 36 դոցենտ, 57 ասիստենտ և դասախոս։

Ընդհանուր տեղեկատվություն
-------------------------

Ֆակուլտետի առաջին դեկանն էր Կոնստանտին Աբրահամյանը (1979-90), Ռուբեն Աղգաշյանը (1990-2004)։ 2004 թ.-ից ֆակուլտետի դեկանն է դոցենտ Սամվել Սողոմոնյանը։ Ֆակուլտետի 99 դասախոսներից 46-ը (47%) ունեն գիտական աստիճաններ։ 4 կրթական ծրագրերի 4 մասնագիտությունների գծով սովորում են 1023 ուսանող, 189 մագիստրանտ, 12 ասպիրանտ։ Ֆակուլտետի գիտահետազոտական աշխատանքների հիմնական ուղղություններն են՝ հաշվողական համակարգերի և ցանցերի նախագծում ու ներդրում ըստ կիրառության բնագավառների, կիսահաղորդչային սարքերի հետազոտություն և նախագծում, էլեկտրոնային հաշվողական միջոցների էլեմենտային բազայի նախագծում, արհեստական բանականություն, կոդավորման տեսություն, դինամիկ համակարգերի հետազոտում և նախագծում, ինֆորմացիոն տեխնոլոգիաների կիրառում կենսաբժշկական համակարգերում, Ինտերնետում ագենտների գործունեության տեխնոլոգիաներ, բարդ համակարգերի կառավարում և նրանց դեկոմպոզիցիայի մեթոդները, ֆինանսական և բանկային համակարգերի օպտիմալ պորտֆելների ձևավորում և ռիսկերի կառավարում։

Արտաքին հղումներ
----------------

Հայաստանի պետական ճարտարագիտական համալսարանի կայք էջը Archived 2011-11-27 at the Wayback Machine.
**Պետերբուրգյան փողոց** (թաթ.՝ Петербург урамы), մասնակի հետիոտնային փողոց Կազանի պատմական կենտրոնում, քաղաքի համալիր տեսարժան վայրերից մեկը։ Փողոցը նախկինում կոչվել է Սվերդլովի, այնուհետև` Գեորգիևյան։

Նկարագրություն
--------------

Փողոցը անցնում է Տուկայի քաղաքային կենտրոնական հրապարակից դեպի հյուսիս արևմուտք, մինչև հարավ արևելք, նրան ուղղահայաց Նազարբաևի փողոցը։ Փողոցի երկարությունը 1800 մետր է, որից 530 մետրը` հետիոտնային։ 

Կազանի 1000- ամյակի կապակցությամբ փողոցի հետիոտնային մասն արմատապես վերակառուցվեց Սանկտ-Պետերբուրգի կառավարության աջակցությամբ։ Փողոցի կառուցման հիմնական ճարտարապետա-գեղարվեստական գաղափարը «Պետերբուրգյան անկյան» ստեղծումն է, օգտագործելով ոճավորված կամրջակներ, ցանկապատեր և սալահատակված ծառուղիներով հետիոտնային պողոտաների նմանակումներ (խորհրդանշելով պետերբուրգյան ջրանցքները), ռոտոնդաներ (խորհրդանշելով պետերբուրգյան Կազանյան տաճարը), քանդակագործական և հուշարձանային կոմպոզիցիաներ և այլ ճարտարապետական հնարքներ ու ձևեր։

Փողոցը հիմնականում կառուցապատված է նոր շենքերով։

Փողոցի սկզբում տեղադրված է Լև Գումիլյովի հուշարձանը, ինչպես նաև խոշոր առևտրի և զվարճանքի «Կոլցո» համալիրը, «Հանրապետություն» առևտրի տունը և «Թաթարստան» հյուրանոցը։

Փողոցում տեղակայված են «Կազան» միջազգային հյուրանոցը, դիտահրապարակով, «Ռեգինա» և «Սուլեյման-պալաս» հյուրանոցները, Զայցևի Փառքի գեղարվեստական պատկերասրահը, Խնայբանկը, Թաթարստանի սպորտի և երիտասարդության նախարարությունը, Սուրբ աստվածածնի Պոկրովսկու տաճարը, «Իդեա» տեխնոպարկը, հանրապետության ինֆորմացիոն տեխնոլոգիական կենտրոնը, Սպայի տունը և բազմաթիվ գրասենյակներ։ Փողոցի վերջում է գտնվում «Տոգան ավիլիմ (Հայրենի գյուղ)» ռեստորանային զվարճանքի համալիրը մի քանի նորակառույց շենքերի և շինությունների հետ միասին, ինչպես նաև հեքիաթային Մանկական պալատը, Ռուսաստանի խոշորագույն «Հեքիաթ» տիկնիկային թատրոնով, որի շուրջն ամռանը կազմակերպվում է ծաղկային փառատոն, իսկ ամռանը սառցե քաղաք։ 
Նազարբաևի փողոցի հետ հատման շրջանում (նախկին` Էսպերանտո) է գտնվում «Մետրոէլեկտրոտրանս»-ի գրասենյակը, Փառքի ծառուղին, պատմական տրամվայի վագոնների ցուցադրությունով և Սիրո ծառուղով։ 

Փողոցի սկզբում և վերջում են գտնվում Կազանի մետրոպոլիտենի «Տուկայի հրապարակ» և «Մահուդե ավան» կայարանները։

Պատկերասրահ
-----------

* Սուրբ Աստվածածնի տաճարՍուրբ Աստվածածնի տաճար
* «Հեքիաթ» տիկնիկայի թատրոն«Հեքիաթ» տիկնիկայի թատրոն
* Պատմական տրամվայների վագոնների ցուցադրությունՊատմական տրամվայների վագոնների ցուցադրություն
* «Մետրոէլեկտրոտրանսի» գրասենյակը և «Սուկոննայա սլոբոդա» մետրոյի կայարանի մուտքը«Մետրոէլեկտրոտրանսի» գրասենյակը և «Սուկոննայա սլոբոդա» մետրոյի կայարանի մուտքը
* Ռոտոնդա հետիոտնային հատվածի վերջումՌոտոնդա հետիոտնային հատվածի վերջում
* «Տուգան ավիլիմ» ռեստորան-ժամանցային համալիր«Տուգան ավիլիմ» ռեստորան-ժամանցային համալիր
* Փողոց Փառքի ծառուղու դիմացՓողոց Փառքի ծառուղու դիմաց

Ծանոթագրություններ
------------------

1. ↑  Смотровые площадки Казани: вертолетная площадка «Гранд Отель Казань»
**Սեդովի փողոց** (ռուս.՝ Улица Седова), փողոց Ռուսաստանի Դաշնության Դոնի Ռոստով քաղաքի Կիրովի շրջանում։ Անվանվել է ռուս բևեռախույզ, հիդրոգրաֆ Գեորգի Յակովլևիչ Սեդովի (1877-1914) պատվին։ Սկիզբ է առնում Վորոշիլովի պողոտայից և ավարտվում Գրիբոյեդովի նրբանցքի հետ հատումով։ Նախկինում կոչվել է Վերխնեբուլվարնայա փողոց։ Երկարությունը 1,9 կիլոմետր է։

Նկարագրություն
--------------

Դոնի Ռոստով քաղաքի Սեդովի փողոցը սկսվում է Վորոշիլովի պողոտայից, հատում Սոկոլովի պողոտան, Նիժնեբուլվարնայա փողոցը, Չեխովի պողոտան, Կռիլովի, Ունիվերսիտետսկի նրբանցքները, Բոգատյանովսկի զառիվայր պողոտան, Ժուրավլյովի, Կրեպոստնոյ, Դերժավինի նրբանցքները, Փետրվարի 7-ի փողոցը և ավարտվում Գրիբոյեդովի նրբանցքի հետ հատումով։ Զուգահեռ է Նիժնեբուլվարնայա և Կրասնիխ Զոր փողոցներին։ Երկարությունը 1900 մետր է։ Փողոցում կա համարակալված 157 շինություն։

Սեդովի փողոցի փոստային դասիչներն են՝ 344006, 344022։

Փողոցն անվանվել է ռուս բևեռախույզ, հիդրոգրաֆ Գեորգի Յակովլևիչ Սեդովի (1877-1914) պատվին։ Նա ավարտել է Դոնի Ռոստովի ծովագնացության դասընթացները, ապա՝ Ծովային կորպուսը։ 1902 թվականից կատարել է ջրագրական, աշխարհագրական, քարտեզական աշխատանքներ Հյուսիսային սառուցյալ օվկիանոսում, Կոլիմայի գետաբերանում, Կասպից ծովում, Նոր երկիր և Ֆրանց Յոսիֆի երկիր կղզեխմբերում, ճշտել այդ վայրերի քարտեզները, հատկապես Նոր երկրի ափագիծը։ Ռուս-ճապոնական պատերազմի ժամանակ եղել է ականակրի հրամանատար։ 1914 թվականին սահնակներով ուղևորվել է դեպի Հյուսիսային բևեռ և Ռուդոլֆի կղզուն չհասած մահացել է։

Ջրային տրանսպորտի ինստիտուտի շենքը
Դոնի Ռոստովի Սեդովի և Նիժնեբուլվարնայա փողոցների միջև գտնվող պուրակում տեղադրված է Գեորգի Սեդովի հուշարձանը։ Սեդովի փողոց, 8 հասցեով գործում է Ջրային տրանսպորտի ինստիտուտը, որը կոչվում է Գ. Յ. Սեդովի անունով։

Ծանոթագրություններ
------------------

1. ↑  «Здание Ростовского морского колледжа»
2. ↑  «Հայկական Սովետական Հանրագիտարան, հ. 10, էջեր 264»
3. ↑  «Памятник Седову Г.Я.»։ Վերցված է 2019 Մայիս 8
4. ↑  «Институт водного транспорта имени Г.Я. Седова – филиал ФГБОУ ВО «Государственный морской университет имени адмирала Ф.Ф. Ушакова».»։ Վերցված է 2019 Մայիս 8

Աղբյուրներ
----------

* Улица Седова в Ростове-на-Дону
* Подробная карта Улица Седова, город Ростов-на-Дону со спутника с номерами домов, индекс и маршруты, Яндекс, Гугл карты

Արտաքին հղումներ
----------------

* Почтовый индекс Улица Седова, г. Ростов-на-Дону
**Սեն Ժակ աշտարակ** (ֆր.՝ Tour Saint-Jacques), միայնակ կանգնած աշտարակ Փարիզի համանուն հրապարակում, Սեն Ժակ լա Բուշերի եկեղեցու նախկին զանգակատունը։ Կառուցված է ուշ գոթիկայի ոճով։ Բարձրությունը 52մ է։

Պատմություն
-----------

1523 թվականին կառուցված Սեն Ժակ աշտարակը այն ամենն է, ինչ պահպանվել է նույն տեղում կառուցված ռոմանական Սեն Ժակ լա Բուշերի եկեղեցուց, որի կառուցումը հովանավորվում էր մսագործների գիլդիայի կողմից (ֆր.՝ Boucherie՝ մսագործի կրպակ)։ Եկեղեցին հավաքատեղի էր այն հավատացյալների համար, ովքեր ուխտագնացություն էին կատարում Իսպանիայի Սանտյագո դե Կոմպոստելայի եկեղեցի՝ Հակոբոս առաքյալի գերեզման։ Եկեղեցին վերակառուցվել է 16–րդ դարում՝ նախկին ռոմանական ոճի փոխարեն ստանալով գոթիկայի ոճին բնորոշ տեսք։ Հենց այդ ժամանակ էլ եկեղեցուն կից կառուցվել է զանգակատունը՝ ներկայիս Սեն Ժակ աշտարակը։

Եկեղեցու դամբարանում է թաղված նշանավոր ալքիմիկ Նիկոլյա Ֆլամելը։ 1648 թվականին ֆրանսիացի գիտնական Բլեզ Պասկալը Սեն Ժակ աշտարակում անցկացրել է մթնոլորտային ճնշման չափումներ։

Ժողովրդական սեփականություն հռչակված եկեղեցին, հեղափոխական կառավարության կողմից վաճառքի հանվելով, 1797 թվականին քանդվել է քարերը վաճառելու նպատակով։ Զանգակատունը վարձակալել է մի որսորդ՝ այն վերածելով հալած կապարի պահեստի և օգտագործելով հրացանի կոտորակ ստանալու նպատակով․ 50մ բարձրությունից ցած ընկնելով հատուկ ցանցի միջով՝ կապարե գնդակները սառել են ջրով լցված տակառներում (կոտորակ ստանալու աշտարակային եղանակ)։

Ֆրանսիացիները, հարգելով Պասկալի հիշատակը, աշտարակի վրա տեղադրել են նրա արձանը։ Աշտարակի գավիթում պահպանվել են նաև տարբեր սրբերի 19 արձաններ։ 1981 թվականին աշտարակում տեղադրվել է մետեոդիտարկման կետ։

2013 թվականին՝ վերականգնողական աշխատանքների ավարտից հետո, աշտարակը բացվել է այցելուների համար։ Աշտարակի մուտքը նեղ աստիճանների պատճառով (87 սմ) սահմանափակված է ժամում 17 այցելուով։

Նկարագրություն
--------------

Աշտարակի գագաթը պսակում է սուրբ Հակոբոս առաքյալի արձանը, իսկ անկյուններում կանգնած են հրեշտակի, արծվի, ցլի և առյուծի արձաններ, որոնք խորհրդանշում են չորս առաքյալներին։

* Վերակառուցում
* Վերակառուցման աշխատանքներ(2006-2009)Վերակառուցման աշխատանքներ(2006-2009)
* Վերակառուցումից հետո 2008թ․Վերակառուցումից հետո 2008թ․
* Աշտարակի մասը վերակառուցումից հետոԱշտարակի մասը վերակառուցումից հետո
* Առյուծի քանդակ աշտարակի գագաթինԱռյուծի քանդակ աշտարակի գագաթին
* Ժամանակակից տեսքԺամանակակից տեսք

Ծանոթագրություններ
------------------

1. ↑  Сен-Жак — это Иаков Зеведеев или Иаков в России, Сент-Джеймс (անգլ.՝ James, son of Zebedee) в Англии и Сантьяго (իսպ.՝ Santiago el Mayor) в Испании.

Արտաքին հղումներ
----------------

* Սեն Ժակ աշտարակի մասին, քաղաքապետարանի կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | GND: 25236-0 · LCCN: sh2001000891 · Mérimée: PA00086479 · VIAF: 128422928 · WorldCat VIAF: 128422928 |

 |
**Սպորտանավային ակումբ** (ռուս.՝ Яхт-клуб), երկհարկանի շենք Ռուսաստանի Ռոստովի մարզի Տագանրոգ քաղաքում, Տագանրոգի ծոցի ափին։

*Հասցեն`* ք. Տագանրոգ , Պորտովայա փողոց, 1-2։

Պատմություն
-----------

Տագանրոգի սպորտանավային ակումբը հիմնադրվել է 1908 թվականին Առևտրային ակումբի ժողովում, այնտեղ էլ սկզբնապես գտնվում էր նրա վարչությունը։ Ակումբի առաջին փայտե շենքը կառուցվել է 19-րդ դարի երրորդ քառորդում։ Շենքը կառուցվել է «Նավագնացության և առևտրի ռուսական ընկերության» միջոցներով։ Ակումբի հարևանությամբ գտնվել են նավակայանը և նավագնացության գործակալությունը։

Փայտյա շենքն ուներ վրանաձև աշտարակներով և պատշգամբներով ինքնատիպ ճարտարապետություն։ Դեպի պատշգամբ տանում էր ձևավոր զարդաձողերով սանդուղքը։ Շենքում կային ռեստորան և բիլիարդ։ Սպորտանավային ակումբի ռեստորանը գտնվել է ջրի վրա՝ նավահանգստում։ Մինչև 1917 թվականի հեղափոխությունը սպորտանավային ակումբի անդամ էին արտոնյալ դասի ներկայացուցիչները։ Մուտքը ակումբ կատարվում էր միայն ակումբի անդամների երաշխավորագրով։ Մուտքի վճարը կազմում էր քսանհինգ կոպեկ։ 1910 թվականին ռեստորանը պահում էր Տ. Նովոմլինսկին, ռեստորանում ամեն օր նվագում էր նվագախումբը։

Սպորտանավային ակումբում եղել է մոտ քսան մակույկ, որոնցով ցանկացողները կարող էին զբոսնել ծովածոցով, այստեղ կանգնած էին մասնավոր զբոսանավեր և մոտորանավակներ։ Տոնական օրերին ակումբում կազմակերպել են էքսկուրսիաներ մակույկներով մինչև Կուլժինսկու ամառանոց և մինչև քաղաքային այգի։

Ակումբը 1936 թվականին
1930-1950-ական թվականներին ակումբում մարզվել են մարզիկները՝ առագաստային սպորտի թիավարության վարպետները։ 1950 թվականի հունվարին ֆիզկուլտուրայի և սպորտի հանրապետական կոմիտեն որոշում է կայացրել Տագանրոգում սպորտանավային նոր ակումբի 1-ին հերթի շինարարության մասին։ Նոր շենքը կառուցվել է 1952 թվականին քանդված հին շենքի տեղում։ Շենքի նախագծի հեղինակն էր ճարտարապետ Վլադիմիր Իվանովիչ Գրիգորը։

Նոր շենքը կահավորված էր ընդհանուր նավասենյակով, այնտեղ կային ասուլիսների դահլիճ, ուսումնական դասարաններ, բուֆետ և կենցաղային սենյակ։ Կային նաև դիտահարթակ և աշտարակ։

Ներկայում (2017 թվական) նոր ակումբը օլիմպիական հերթափոխի հանրապետական թիվ 3 դպրոցն է։ 1948 թվականից այստեղ ամեն տարի անցկացվում են գիշերային մրցավազքեր «Տագանրոգսկայա պրավդա» թերթի մրցանակի համար, համառուսաստանյան առաջնություններ և դպրոցական, ուսանող և մեծահասակ մարզիկների մրցումներ։

Պատկերասրահ
-----------

* Ակումբի շենքը 20-րդ դարի սկզբի բացիկինԱկումբի շենքը 20-րդ դարի սկզբի բացիկին
* Օլիմպիական հերթափոխի հանրապետական թիվ 3 դպրոցի շենքըՕլիմպիական հերթափոխի հանրապետական թիվ 3 դպրոցի շենքը
* Օլիմպիական հերթափոխի հանրապետական թիվ 3 դպրոցի շենքըՕլիմպիական հերթափոխի հանրապետական թիվ 3 դպրոցի շենքը
* Օլիմպիական հերթափոխի հանրապետական թիվ 3 դպրոցի շենքըՕլիմպիական հերթափոխի հանրապետական թիվ 3 դպրոցի շենքը

Գրականություն
-------------

* Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0

Ծանոթագրություններ
------------------

1. ↑  ГБУ РО "СПОРТИВНАЯ ШКОЛА ОЛИМПИЙСКОГО РЕЗЕРВА № 3". Официальный сайт.

Արտաքին հղումներ
----------------

* Таганрогский яхт-клуб Archived 2017-04-07 at the Wayback Machine.
* Памятники архитектуры, истории и культуры Таганрога на старых открытках и фотографиях
**Սոլանժ Մանյանո** (իսպ.՝ Solange Magnano փետրվարի 12, 1971(1971-02-12), Կորդովա, Արգենտինա - նոյեմբերի 29, 2009(2009-11-29), Բուենոս Այրես, Արգենտինա), արգենտինացի ֆոտոմոդել և գործարար կին

Կենսագրություն
--------------

Սոլանժ Մանյանոն ծնվել է 1971 թվականի փետրվարի 12-ին, Արգենտինայի Հանրապետության Կորդովա քաղաքում։ 1994 թվականին նա հաղթել է «Միսս Արգենտինա» մրցույթում, որից հետո բացել է իր մոդելային գործակալությունը։ 2009 թվականի նոյեմբերի 26-ին նրան շտապ կարգով տեղափոխել են Բուենոս Այրեսի՝ լավագույնի համբավ ունեցող հիվանդանոցներից մեկը շնչառական սուր խնդիրների պատճառով, որոնք առաջացել էին թոքի արյունատար անոթի խցանման հետևանքով։ Անոթի խցանումն իր հերթին առաջացել էր կոնքների՝ մի քանի օր առաջ կատարված պլաստիկ վիրահատության պատճառով։

Ծայրահեղ ծանր վիճակում, հատուկ խնամքի պայմաններում ընդամենը երեք օր դիմադրելով հիվանդությանը՝ հայտնի ֆոտոմոդելն ու գործարար կինը մահացել է իր ուժերի ու տաղանդի ծաղկման շրջանում՝ երեսունինը տարեկան հասակում։

Ինչպես նշել է նորաձևության, ոճի ճանաչված մասնագետ Ռոբերտո Պիացցան, երիտասարդ, շնորհալի կնոջ անժամանակ վախճանի մեղավորը իր՝ որպես մոդելի կարիերան, իր ջահելությունը հնարավորինս երկարաձգելու պահանջն է եղել։

Սոլանժ Մանյանոն ամուսնացած էր Գուստավո Ռոսսոյի հետ, նրանից ուներ երկվորյակ տղաներ։ Ընտանիքով բնակվում էին հայրենի բնօրրանում՝ Կորդովա քաղաքում։ Հենց այդ քաղաքի գերեզմանատանն էլ նրան հուղարկավորել են։

Ծանոթագրություններ
------------------

1. 1 2
2. 1 2  Internet Movie Database — 1990.
3. ↑  (անգլերեն) La famille de Solange décide de ne pas lancer un procès pour faute professionnelle Archived 2014-01-03 at the Wayback Machine. Guanabee, le 12 octobre 2009. Cindy Casarès. Consulté le 15 juillet 2013.
4. ↑  (անգլերեն) Solange Magnano meurt à la suite d'une opération de chirurgie. Mail Online, le 2 décembre 2009.Tom Worden. Consulté le 15 juillet 2013.

* Solange Magnano - Argentina | Facebook

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
|  |
| --- |
| **Տոքսոպլազմա** |
| ՏոքսոպլազմաՏոքսոպլազմա |
|
| **Դասակարգում** |
| **Թագավորություն** | Քրոմիստներ (Chromista) |
| **Տիպ/Բաժին** | Սպորակենդանիներ (Apicomplexa) |
| **Դաս** | *Conoidasida* |
| **Կարգ** | *Eucoccidiorida* |
| **Ընտանիք** | *Sarcocystidae* |
| **Ենթաընտանիք** | *Toxoplasmatinae* |
| **Ցեղ** | **Toxoplasma** |
| **Տեսակ** | **Տոքսոպլազմա** *(T. gondii)* |
|
| **Միջազգային անվանում** |
| ***Toxoplasma gondii***Nicolle & Manceaux, 1908 |

**Տոքսոպլազման** տոքսոպլազմոզի հարուցիչն է։

Տեղակայումը
-----------

Տեղակայված է մարդու, ինչպես նաև կաթնասունների բոլոր տեսակների և թռչունների շատ տեսակների գլխուղեղի, լյարդի, փայծաղի, ավշային հանգույցների, մկանների և մյուս օրգանների բջիջներում։

Աշխարհագրական տարածումը
-----------------------

Տիրոջ բջջի ներսում տեղակայած տոքսոսլազմայի փուլը կոչվում է էնդոզոիդ։ Էնդոզոիդն ունի կիսալուսնի կամ նարնջի բլթիկի ձև, չափը՝ 1-7 \* 2-4 մկմ։ Նրա ծայրերից մեկը սուր է, մյուսը՝ կլորավուն։ Կենտրոնում գտնվում է կորիզը։ Էլեկտրոնային մանրադիտակով հետազոտելիս տոքսոպլազմայի սրված ծայրում հայտնաբերվել է կոնոիդ՝ ծծիչի նման գոյացություն։ Հետագայում, պտտվող շարժումներով մակաբույծը թափանցում է տիրոջ բջջի մեջ։ Էնդոզոիդի համար բնորոշ է կիսման և էնդոդոնիայի (ներքին բողբոջման) ճանապարհով անսեռ բազմացումը։ Բազմակի կիսումների հետևանքով տիրոջ բջջի ցիտոպլազմայում կուտակվում են մեծ թվով տոքսոպլազմաներ, որոնք արտափքում են բջջի մեմբրանը։ Բջջաթաղանթի տակ տոքսոպլազմների կուտակումը կոչվում է պսևդոցիստ։ Վարակված բջիջը քայքայվելուց հետո տոքսոլազմաները տեղադրվում են նոր բջջի մեջ։ Խրոնիկական տոքսոպլազմոզի ժամանակ բացի պսևդոցիստներից, գոյանում են նաև իսկական ցիստեր։ Դրանք սովորաբար տոքսոպլազմաների (մինչև 100 մկմ) խոշոր կուտակումներ են՝ կազմված մի քանի հարյուր մակաբույծներից, և ծածկված են հաստ թաղանթով։ Ցիստերը տիրոջ բջիջներում իրենց կենսունակությունը կարող են երկարատև (մինչև մի քանի տարի) պահպանել։ Բազմատեսակ տերերի մոտ մակաբուծվելու և միայն անսեռ բազմացմամբ տեսակի երկարատև գոյությունը պահապանելու ընդունակությունն էվոլյուցիայի տոքսոպլազմաների մոտ զարգացել է որպես երկրորդական երևույթ։ Սակայն տեսակը պահպանելու համար տոքսոպլազմային, ըստ երևույթին, անհրաժեշտ է նաև ժամանակ առ ժամանակ բազմանալ սեռական ճանապարհով, որը տեղի է ունենում կատվազգիների ընտանիքին պատկանող գիշատիչների օրգանիզմում (մասնավորապես ընտանի կատվի մոտ)։
Աշխատողը՝ տպագրահաստոցի լծակը պտտեցնելիս
**Տպագրահաստոց**, մեխանիկական մեքենա, որի թանաքապատ մասը թղթի կամ այլ տպագրական մակերևույթի վրա ճնշում գործադրելով արտատպում է թանաքը այդ թղթի կամ տպագրական մակերևույթի վրա։

1568 թվականի տպագրահաստոց, որը ուներ մեկ ժամում 240 պատճենի արտատպման հնարավորություն։
Առաջին տպագրահաստոցների գլխավոր մասը մամլիչն էր, որի տակ դրվում էին շարվածքով շրջանակները։ Աշխատողը պետք է շարվածքի վրա ներկ քսեր, և այն ծածկեր թղթով։ Դրանից հետո հաստոցի լծակը պտտեցնելով՝ մամլիչը կարելի էր սեղմել այնպես, որ թուղթը կիպ ու հարթ հպվի շարվածքին։

Գրատպության գյուտը մարդկության պատմության մեջ խոշորագույն հայտնագործություններից մեկն էր։ Այն առաջ մղեց կրթությունը, գիտությունն ու գրականությունը։ Շնորհիվ տպագիր գրքի, մարդկության կուտակած գիտելիքները սկսեցին ավելի արագ տարածվել։ Դրանք ավելի ամբողջական էին պահպանվում և փոխանցվում հետագա սերունդներին։

Յոհան Գուտենբերգ
Առաջին տպագրահաստոցը հայտնագործել է գերմանացի Յոհան Գուտենբերգը 1440-ականներին։

Պատմություն
-----------

Մեր թվարկության 14-րդ դարում Եվրոպայում արդեն տարածված էր թուղթ պատրաստելու գործը։ Սակայն գրքերի քանակը չէր բավականացնում, քանի որ Եվրոպայում գրագիտությունը շարունակ աճում էր։ Բնագրերը բազմացնելու համար արտատպվածք էին կատարում տառերով փորագված փայտյա կամ պղնձյա տախտակներից, սակայն այդ եղանակը շատ անկատար էր և աշխատատար։

15-րդ դարի կեսերից գերմանացի Յոհան Գուտենբերգը հայտնագործեց գրատպությունը։ Երկար ու համառ աշխատանքներից հետո նա ստեղծեց մետաղից առանձին լիտերներ (տառեր) ձուլելու եղանակը․ գյուտարարը դրանցով կազմում էր շարվածքի էջեր ու տողեր, որոնցից արտապվածք էր անում թղթի վրա։ Շարժական տպատառերի օգնությամբ հնարավոր էր շարել ցանկացած բնագրի ուզած քանակությամբ էջեր։ Գուտենբերգը հայտնագործեց նաև տպագրահաստոցը։

Շարժական տպատառեր
Մոտավորապես 1445 թվականին Գուտենբերգը հրատարակեց առաջին տպագիր գիրքը։ Դրանից հետո գրատպությունը Եվրոպայում սկսեց արագորեն տարածվել։ Նրա գյուտից կես դար անց Եվրոպայի քաղաքներում գործում էին 1100 տպարան։ Գրադարանների գրադարակները լցվում էին եվրոպական բոլոր լեզուներով տարբեր բնագավառների գրքերով։ Բացի դրանից գրքերի գինը այլևս այնքան թանկ չէր, որքան ձեռագիր գրքերինը։

Աղբյուր
-------

* Ե․ Վ․ Ագիբալովա, Գ․ Մ․ Դոնսկոյ «Միջին դարերի պատմություն», 1989 թ․, «Լույս» հրատարակչություն, էջ 188։

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Տպագրահասոց** կատեգորիայում։ |
Մագնիտոֆոն
**Մագնիտոֆոն** (մագնիս և ֆոն), մագնիսական ժապավենի կամ լարի վրա ձայնային ազդանշանների գրառման (Մագնիսական ձայնագրում) և վերարտադրման սարք։

Մագնիտոֆոնում մագնիսական ժապավենի շարժման ստանդարտ արագություններն են՝ 38,1, 19,05, 9,5, 4,75, 2,4 սմ/վրկ։ Որքան մեծ է ժապավենի շարժման արագությունը, այնքան բարձր են մագնիտոֆոնի որակական ցուցանիշները։

Մագնիտոֆոնի տեսակները
---------------------

Լինում են միաշավիղ և բազմաշավիղ (մինչև 8 շավիղ) մագնիտոֆոններ, որոնք կիրառվում են մոնոֆոնիկ և ստերեոֆոնիկ գրառման և վերարտադրման համար։ 
Տարբերում են մագնիտոֆոնի հետևյալ տեսակները՝

* մասնագիտական՝ մագնիսական ծակոտաժապավենի վրա ձայնը և պատկերը համաժամանակ գրի առնելու համար (հնչյունային կինո)
* ստուդիական՝ չծակռտված մագնիսական ժապավենի վրա բարձրորակ ձայնագրություններ կատարելու համար (ռադիոհաղորդում, կինո և այլն)
* կիսամասնագիտական՝ դիսպետչերական խոսակցությունների գրառման համար
* կենցաղային (սիրողական ձայնագրում)

Գոյություն ունեն դիկտոֆոններ, ռեպորտյորական (ինքնուրույն էլեկտրասնուցումով թեթև փոխադրական սարքեր), ուսումնական մագնիտոֆոններ, մագնիտոֆոնային կցուրդներ, ինչպես նաև մագնիտոֆոնի և այլ սարքերի զուգորդումներ (մագնիտոլա, մագնիտոռադիոլա)։ Սովորաբար մագնիսական ժապավենը փաթաթվում է միջնաձողի (մասնագիտական մագնիտոֆոնում) կամ կոճի (կիսամասնագիտական և կենցաղային մագնիտոֆոնում) վրա։ Կասետային մագնիտոֆոնում ժապավենը տեղավորվում է մագնիտոֆոնային փակ կասետում, որը պահպանում է ժապավենը կեղտոտումից և հեշտացնում շահագործումը։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 122)։*  |
**Հայաստանի Հանրապետության քաղաքացիական դատավարության օրենսգիրք**  կամ **Քաղաքացիական դատավարության մասին օրենսդրություն**, նորմատիվ իրավական փաստաթուղթ և կանոնագիրք, որը սահմանում է քաղաքացիական գործերով դատավարության կարգը։

Եթե Հայաստանի Հանրապետության միջազգային պայմանագրով սահմանված են դատավարության այլ նորմեր, քան նախատեսված են Հայաստանի Հանրապետության քաղաքացիական դատավարության օրենսգրքով, ապա կիրառվում են միջազգային պայմանագրի նորմերը։

Քաղաքացիական գործերով դատավարությունն իրականացվում է գործի քննության ժամանակ գործող օրենքներով։

Դատարան դիմելու կարգ
--------------------

### Ընդհանուր օրինաչափություն

Ըստ Հայաստանի Մայր օրենքների ժողովածուի՝ Սահմանադրության, յուրաքանչյուր ֆիզիկական անձ իրավունք ունի սույն օրենսգրքով սահմանված կարգով դիմել դատարան՝ Հայաստանի Սահմանադրությամբ, օրենքներով և այլ իրավական ակտերով սահմանված կամ պայմանագրով նախատեսված իր իրավունքների, ազատությունների և օրինական շահերի պաշտպանության համար։

|  |  |  |
| --- | --- | --- |
|  | Սույն օրենսգրքով և այլ օրենքներով նախատեսված դեպքերում այլ անձանց իրավունքների, ազատությունների ու օրինական շահերի պաշտպանության համար իրավունք ունեն դատարան դիմել այդպիսի պաշտպանությամբ հանդես գալու իրավասություն ունեցող անձինք։- Հայաստանի քաղաքացիական դատավարության օրենսգիրք |  |

### Քաղաքացիական գործ հարուցելու հիմք

Գոյություն ունեն որոշակի նորմեր, որոնք սահմանում են քաղաքացիական գործեր հարուցելու հիմքերը և դրանց կատարման օրինաչափությունները։

ՀՀ քաղաքացիական դատավարության օրենսգիրքը սահմանում է, որ.

|  |  |  |
| --- | --- | --- |
|  | Դատարանը քաղաքացիական գործը հարուցում է միայն հայցի կամ դիմումի հիման վրա։ |  |

Վարույթը կարող է նաև չեղարկվել փաստերի բացակայության և կողմերից մեկի բացկայության պայմաններում։

Դատարանի անկախություն
---------------------

Դատավորի ընդունած յուրաքանչյուր քաղաքացիական վճիռ պետք է հիմնված լինի ՀՀ քաղաքացիական դատավարության օրենսգրքի և այլ կանոնագրքերի օրենքների վրա, հակառակ դեպքում այն կարող է մերժվել։

|  |  |  |
| --- | --- | --- |
|  | Դատարանը քաղաքացիական գործը հարուցում է միայն հայցի կամ դիմումի հիման վրա |  |

Արդարադատություն իրականացնելիս դատավորներն անկախ են և ենթարկվում են միայն օրենքին։

Դատավորների անկախության երաշխիքները սահմանվում են Հայաստանի Հանրապետության Սահմանադրությամբ և Հայաստանի Հանրապետության դատական օրենսգրքով։

Դատարանը կարող է նշանակել միևնույն կամ տարբեր մասնագիտություններ ունեցող մեկից ավելի փորձագետներ։ Փորձագետներն իրավունք ունեն խորհրդակցելու միմյանց հետ և ընդհանուր հետևությունների գալու դեպքում տալու միասնական եզրակացություն։

Այն փորձագետները, որոնք համաձայն չեն միասնական եզրակացությանը, ներկայացնում են առանձին եզրակացություն։

|  |  |  |
| --- | --- | --- |
|  | Դատարանը, ելնելով գործի քննության շահերից, իր նախաձեռնությամբ, ինչպես նաև դատավարության մասնակիցների միջնորդությամբ կարող է արգելել փորձագետների շփումը միմյանց հետ և նրանց կողմից միասնական եզրակացություն ներկայացնելը։ |  |

Ծանոթագրություններ
------------------

1. ↑  ՀՀ Արդարադատության նախարաություն (2012)։ *Հայաստանի Հանրապետության քաղաքացիական դատավարության օրենսգիրք*
**Վիլյամսի փողոց** (ռուս.՝ Улица Вильямса), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է խորհրդային հողագետ Վասիլի Ռոբերտովիչ Վիլյամսի (1863-1939) պատվին։ Սկիզբ է առնում Զեռնովայա փողոցից և ավարտվում Կունդրյուչյա գետի վրա ձգված կամրջի մոտ։ Երկարությունը 850 մետր է։

Նկարագրություն
--------------

Կրասնի Սուլին քաղաքի Վիլյամսի փողոցը սկսվում է Զեռնովայա փողոցից և ավարտվում Կունդրյուչյա գետի վրա ձգված կամրջի մոտ։ Երկարությունը 850 մետր է։ Փողոցում կա համարակալված 11 շինություն. ձախ կողմում (կենտ համարներ)` 4 շինություն, աջ կողմում (զույգ համարներ)` նույնպես 7։

Վիլյամսի փողոցի փոստային դասիչն է՝ 346353։

Փողոցն անվանվել է խորհրդային հողագետ, ԽՍՀՄ գիտությունների ակադեմիայի և Բելառուսական ԽՍՀ ԳԱ ակադեմիկոս, Լենինյան մրցանակի դափնեկիր Վասիլի Ռոբերտովիչ Վիլյամսի (1863-1939) պատվին։ Վիլյամսը զարգացրել է Դոկուչաևի ուսմունքը հողի մասին և համարվում է ագրոնոմիական հողագիտության հիմնադիրը։ Հիմնավորել է հողառաջացման պրոցեսում կենսաբանական գործոնների ունեցած առաջատար դերը, ստեղծել ուսմունք նյութերի կենսաբանական փոքր շրջանառության մասին։

Ծանոթագրություններ
------------------

1. ↑  «Հայկական Սովետական Հանրագիտարան, հ. 11, էջ 442»

Աղբյուրներ
----------

* Улица Вильямса в Красном Сулине
* Подробная карта Улица Вильямса, город Красный Сулин со спутника с номерами домов, индекс и маршруты, Яндекс, Гугл карты

Արտաքին հղումներ
----------------

* г. Красный Сулин, улица Вильямса Archived 2019-04-03 at the Wayback Machine.
ՀՊՃՀ-ի **Ռադիոտեխնիկայի և կապի համակարգերի ֆակուլտետը** հիմնադրվել է 1972 թ.-ին՝ առանձնանալով տեխնիկական կիբեռնետիկայի ֆակուլտետից։ Ֆակուլտետն ունի 4 ամբիոն՝ ռադիոսարքավորումների, ռադիոսարքերի կոնստրուկտավորման և արտադրության, կապի համակարգերի, կապի ճյուղի ձեռնարկությունների տնտեսագիտության և կառավարման, որտեղ դասավանդում են 4 պրոֆեսոր, 18 դոցենտ, 25 ասիստենտ և դասախոս։

Ընդհանուր տեղեկատվություն
-------------------------

Ֆակուլտետի առաջին դեկանն էր Էդուարդ Բուռնուսուզյանը։ Նույն թվականին Դիլիջանում կապի միջոցների և ռադիոէլեկտրոնային սարքաշինության «Իմպուլս» գործարանի բազայի հիման վրա ստեղծվում է ֆակուլտետի բաժանմունքը, որը գործում էր մինչև 1989 թ.։ 1978 թ. ֆակուլտետը վերակազմավորվեց և վերանվանվեց ռադիոտեխնիկական ֆակուլտետ, որի դեկանն էր Գուգարք Ղազարյանը։ 2000 թ.-ից 2008 թ.-ը ֆակուլտետը ղեկավարել է դոցենտ Հայկազ Ստեփանյանը։ Այժմ ֆակուլտետի դեկանն է Մարտին Ցոլակի Այվազյանը։ Ֆակուլտետի 47 դասախոսներից 26-ը (55%) ունեն գիտական աստիճաններ։ Կրթական 4 ծրագրերի 4 մասնագիտությունների գծով սովորում են 605 ուսանող, 67 մագիստրանտ, 8 ասպիրանտ։ 2002 թ.-ից «Բազմաճյուղ հեռուստակապային համակարգեր» մասնագիտությամբ անգլերեն լեզվով ուսումնառություն է իրականացվում օտարերկրյա քաղաքացիների համար։ Ֆակուլտետի գիտահետազոտական աշխատանքների հիմնական ուղղություններն են՝ ազդանշանների թվային մշակում, ձայնային ազդանշանների ճանաչում և սինթեզ, կապի թվային համակարգերի մոդելավորում, բացարձակ և հարաբերական ճնշման գերզգայուն տվիչների մշակում, ինտեգրալ սխեմաների նախագծում և բնութագրերի օպտիմալացման մեթոդների մշակում, օպտիկաթելքային կապի համակարգերի հաճախահամալարվող նեղշերտ զտիչների համակարգչային մոդելավորում և նախագծում, ինտեգրալային օպտիկական փոխանջատիչների և մոդուլյատորների մշակում, հեռավոր տիեզերական կապ և ռադիոաստղագիտություն, ռադիոհոլոգրաֆիա, հեռահաղորդակցման համակարգերում կիրառվող անտենաների նախագծում, ֆիրմաների ֆինանսատնտեսական գործունեության փորձագիտական գնահատում, զարգացման կանխատեսումային մոդելների և կառավարման համակարգի կատարելագործում։

Արտաքին հղումներ
----------------

Հայաստանի պետական ճարտարագիտական համալսարանի կայք էջը Archived 2011-10-04 at the Wayback Machine.
**Տնտեսական հետազոտությունների ազգային բյուրո** (անգլ.՝ National Bureau of Economic Research, **NBER**), մասնավոր ոչ առևտրային կազմակերպություն ԱՄՆ-ում՝ հիմնված 1920 թվականին ԱՄՆ-ում տնտեսության օբյեկտիվ քանակական վերլուծության աջակցության համար։ Տնտեսական հետազոտությունների ազգային բյուրոն համարվում է ԱՄՆ տնտեսաության միկրո-, մակրո- և միջազգային մակարդակների բարձրորակ վերլուծության խոշոր մատակարար։ Կազմակերպությունը բացի մի շարք խնդիրները՝ զբաղվում է գործնական ակտիվության շրջանների ուսումնասիրությամբ։ Բյուրոյի աշխատակից հետազոտողները պետք է կանխորոշեն տնտեսական ցիկլերի բարձրագույն և ցածրագույն կետերը և տնտեսության իրադրության ցուցանիշներ մշակեն։ NBER-ի նախագահը Ջեյմս Փոթերբան է։

Այդ մասնավոր, ոչ առևտրային հետազոտական կազմակերպության նպատակն այն է, որ նպաստեն նրան, որ մարդիկ ավելի լավ հասկանան՝ ինչպես աշխատում տնտեսությունը։ Բյուրոն տնտեսագիտական հետազոտություններ է անցկացնում բարձր պաշտոնյաների, բիզնես մասնագետների և ակադեմիական հանրույթի հետ։ ԱՄՆ հարյուրավոր առաջավոր գիտնականներ տնտեսագիտության և գործարարության բնագավառից հանդիսանում են Տնտեսական հետազոտությունների ազգային բյուրոյի հետազոտողներ։ Նրանք կենտրոնանում են փորձարարական հետազոտության չորս տիպերի վրա. նոր վիճակագրական մեթոդների զարգացում, տնտեսական վարքագծի քանակական գնահատում, ամերիկյան տնտեսության վրա պետական քաղաքականության ազդեցության գնահատում, պետական քաղաքականություն իրականացնելու վերաբերյալ այլընտրանքային առաջարկությունների վերամշակում։ Տնտեսագիտության բնագավառում Նոբելյան մրցանակ նվաճախ 53 ամերիկացիներից 25-ը և Տնտեսական խորհրդատուների խորհրդի 13 նախագահները եղել են Բյուրոյի հետազոտողներ։

NBER.org կայքը տեղեկատվություն է տրամադրում կազմակերպության բոլոր հետազոտական ծրագրերի և հրատարակությունների մասին, ներառյալ՝ հրապարակումները, NBER հետազոտական ծրագրերը տնտեսագիտության տարբեր բնագավառներում, վիճակագրական տվյալների բազաները, աշխատակիցների մասին տեղեկատվություն, օգտակար հղումներ տնտեսագիտական թեմաներով։ 2002 թվականի վերջին NBER-ն ուներ շուրջ 20 հետազոտական ծրագիր հետևյալ թեմաներով. 

* Բնակչության ծերացման տնտեսական հետևանքներ,
* Ֆինանսական ակտիվների գնագոյացում,
* Երեխաներ,
* Կորպորացիաների ֆինանսներ,
* Ամերիկյան տնտեսության զարգացում,
* Կրթության տնտեսագիտություն,
* Տնտեսական տատանումներ և աճ,
* Առողջապահություն,
* առողջապահության տնտեսագիտություն,
* Մասնաճյուղային շուկաների տնտեսագիտություն,
* Միջազգային ֆինանսներ և մակրոտնտեսագիտություն,
* Միջազգային առևտուր և ներդրումներ,
* Աշխատանքի տնտեսագիտության մասին հետազոտություններ,
* Մոնետար տնտեսագիտություն,
* Արտադրողականություն,
* Հասարակական սեկտորի տնտեսագիտություն։

Ծանոթագրություններ
------------------

1. ↑  About the NBER

Արտաքին հղումներ
----------------

* Պաշտոնական կայք
**Եգիպտոս** (արաբ․՝ مصر‎‎ Միսր/Miṣr [misˤɾ], մասրի՝ مصر Մասր/Maṣr [ˈmɑsˤɾ]), *հանրապետություն* է։

Քաղաքական կառուցվածքը
---------------------

Պետության ղեկավարը նախագահն է, որը միաժամանակ նաև զինված ուժերի գլխավոր հրամանատարը։ Կառավարության ղեկավարը վարչապետն է։ Գերագույն օրենսդիր մարմինը միապալատ Ազգային ժողովն է։ Խորհրդարանի ստորին պալատը՝ Ժողովրդական ժողովը (*Մեջլիս Աշ-Շաաբ*) կազմված է 518 պատգամավորներից, որից 508-ը ընտրվում են մեծամասնական ընտրակարգով, իսկ 10 պատգամավորները նշանակվում են նախագահի կողմից։ Ժողովրդական ժողովում կան քվոտաներ աշխատավորների ու գյուղացիների, ինչպես նաև կանանց համար։

2011 թվականի հունվարի 29-ին վերականգնվեց 1981 թվականին դե-ֆակտո վերացած փոխնախագահի պաշտոնը. նոր փոխնախագահ է նշանակվել Եգիպտոսի հետախուզության նախկին ղեկավար Օմար Սուլեյմանը[1]։ 2011 թվականի փետրվարի 11-ին նախագահ Մուբարաքը փոխանցեց իշխանությունը Գերագույն զինվորական խորհրդին։ 2012 թվականի հունիսի 21-ին Մուհամմեդ Մուրսին դարձավ Եգիպտոսի նախագահ։

Վերջին նախագահական ընտրությունները տեղի ունեցան մայիսի 23-ին ու 24-ին (1-ին փուլ) և հունիսի 16-ին ու 17-ին (2-րդ փուլ)։ Մուհամմեդ Մուրսին հաղթեց ընտրություններում, հավաքելով 51, 73 % ձայն։ Խոշոր ընդդիմադիր հոսանքներ են «Մուսուլման եղբայրներ» (արգելված է, անդամները մասնակցում են, որպես անկախ թեկնածուներ) և Նոր Վաֆդ կուսակցությունները։

Ծանոթագրություններ
------------------

1. ↑  Lenta.ru: Мубарак назначил главу разведки вице-президентом

Եգիպտոս. թեմատիկ հոդվածներ

Զինանշան • Դրոշ • Օրհներգ • Պետական կառուցվածք • Սահմանադրություն • Խորհրդարան • Վարչական բաժանում • Աշխարհագրություն • Քաղաքներ • Մայրաքաղաք • Բնակչություն • Լեզուներ • Պատմություն • Տնտեսություն • Արժույթ • Մշակույթ • Կրոն • Կինեմատոգրաֆիա • Գրականություն • Երաժշտություն • Տոներ • Սպորտ • Կրթություն • Գիտություն • Տրանսպորտ • Տուրիզմ • Փոստ (պատմություն և նամականիշեր) • Ինտերնետ • Զինված ուժեր • Արտաքին քաղաքականություն • Հեռուստատեսություն
  

**«Եգիպտոս» պորտալ**

 

{{{վերնագիր}}}

{{{բովանդակություն}}}

 

{{{վերնագիր}}}

{{{բովանդակություն}}}
**Կելիմուտու** (ինդոն.՝ Kelimutu), 1639 մ բարձրությամբ հրաբուխ ինդոնեզական Ֆլորես կղզու վրա։ Երեք խառնարանային լճերի պատճառով, որոնցից յուրաքանչյուրն ունի իր գույնը, Կելիմուտուն հանդիսանում է զբոսաշրջային հանրահայտ տեսարժանություն։ Հրաբխի վերջին հայտնի ժայթքումը գրանցվել է 1968 թվականին։

Կելիմուտու երեք լճերը, որոնցում լուծված են տարբեր հանքանյութեր, մի քանի տարիների ընթացքում փոխում են իրենց գույնը սևից մինչև փիրուզագույն, կարմրադարչնագույն կամ կանաչ։ Հրաբխի արևմտյան լիճը կոչվում է Տիվու Աթա Մբուպու (ծերերի լիճ), մյուս երկուսը կոչվում են Տիվու Նուա Մուրի Կոոխ Տաի (տղաների և աղջիկների լիճ) և Տիվու Աթա Պոլո (կախարդված լիճ)։

Հրաբխի ստորոտում գտնվող Մոնի գյուղի բնակիչները հավատում են, որ մահացածների հոգիները գնում են այդ լճերը և դրանց գույների փոփոխությունը նշանակում է, որ նրանք զայրացած են։ Գյուղից հրաբուխի գագաթը կարելի է բարձրանալ երեք ժամում, կամ շատ ոլորապտույտ ժապավենաձև ճանապարհով հասնել այնտեղ բեմոյով։

Պատկերասրահ
-----------

* 
* 
* 
*

Արտաքին հղումներ
----------------

* Kelimutu на сайте Global Volcanism Program Archived 2013-02-18 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Բոֆորի բերդ** (**Բելֆոր**) (արաբ․՝ **قلعة الشقيف**‎‎, *կալաաթ ալ-շաֆիֆ*, եբրայերեն՝ **מבצר הבופור**‎, *միվցար հա-Բոֆոր*, անգլ.՝ **Beaufort**), խաչակիրների ամրոց Լիբանանի հարավում՝ Նաբատիայում։ Գտնվում է 300 մետր բարձրության վրա՝ Հերմոն լեռներից ոչ հեռու՝ Լիտանի գետի ափին։ Մայրաքաղաք Բեյրութից հեռու է մոտ 100 կմ։

Կառուցվել է 12–րդ դարի սկզբներին խաչակիրների կողմից։ Անունը ստացել է Բելֆոր ամրոցի անվանումից, շեշտելով այսպես կոչված «Բոֆորյան դարպասներ»։

Պատմություն
-----------

1189 թվականին այն շրջապատվել էր Սալահ ալ-Դինի կողմից։

1190 թվականի ապրիլի 22-ին բերդը հանձնվել է Սալահին միայն Ռեջինալդա դե Գրանեի հետ փոխանակման շրջանակներում։ 1240 թվականին՝ Բոֆորի ամրոցը վերադարձվել Դամասկոսի սուլթաններին, բայց արդեն Ալ-Սալիհ Իսմայել անվանումով։

1268 թվականին մամլուքների սուլթան Բեյբարսը գրավել ամրոցը, որից հետո 14-16-րդ դարերում այնտեղ պահպանվում էր հարաբերական անդորր։ 17–րդ դարում այն պատկանել է լիբանանցի արքայազն Ֆախր-ալ-Դին II-ին։ Արդյունքում Մուրադ IV-ի հետ պատերզամից բերդի վերին մասը ամբողջովին ավերվել է։

1782 թվականին Աքքայի նահանգապետը պաշարել է բերդ, գրավել այն և ոչնչացրել մնացած բազմաթիվ ամրությունները։ 1837 թվականի երկրաշարժը ոչնչացրել ամրոցի բազմաթիվ մասեր, և այն օգտագործվել է որպես ոչխարների հոտի և ապաստանի վայր։

Որպես աջակցություն, Ֆրանսիան 1920-1947 թվականներին իրականացրել է բերդի վերականգնման աշխատանքներ։ 1912-1947 թվականներին ամրոցի ավերակները բազմիցս օգտագործվել են արաբական ջոկատների կողմից որպես հենակետեր և հանպատրաստի ամրացում։ 1976 դարձել Պաղեստինի ազատության կազմակերպության բազաներից մեկը և նրա տարածքը օգտագործվել է Իսրայելի հրթիռային հարձակումների համար։ Այս ամենի արդյունքում, սկսած 1976 թվականից մինչև 1980 թվականը բերդը ենթարկվել է Իսրայելի պաշտպանության բանակի պատասխան հարվածներին։

1982 թվականի հունիսի 7-ից, մինչև իսրայելական «Աշխարհը Գալիլեայում» գործողությունը, Բոֆորի ամրոցն արդեն գրավված էր Իսրայելի պաշտպանության բանակի կողմից (ՑԱԽԱԼ)։

1982-2000 թվականներին ամրոցը և մերձակա տարածքը օգտագործվում էր ՑԱԽԱԼ-ի կողմից ինչպես ռազմական բազան, որտեղ կառուցվել են ամրաշինական շինվածքներ։

2000 թվականին ՑԱԽԱԼ-ը լքել է այդ տարածքը, ամրությունն ու բունկերը պայթեցվել էին, այս ընթացքում տուժեց և ամրոցը։

Դրանից հետո ամրոցի հողերը դարձել են Հեզբոլլահ շիա իսլամիստական քաղաքական կուսակցության բազան։

2007 թվականին իսրեյալցի ռեժիսոր Ջ. Սիդարը Ռ. Լեշեմայի գրքի համաձայն նկարահանվել է համանուն ֆիլմ, որը պատմում է ամրոցի տարածքում իսրայելական ռազմական առակայության վերջին օրերը։

Ծանոթագրություններ
------------------

1. ↑  Источник Письмо с востока магистру госпитальеров. Аноним, 1187. указывает 1187 год.